Di tazwara tuggad imi di leɛmer-is ur tezli ula d tayaziṭ ma tuɣal takti-agi n tmenɣiwt tezdeɣ allaɣ-is, teqqaz deg-s am twekka deg iniɣman. D acu kan yiwen wass tendekwal-d tenna deg wul-is: maca di tmenɣiwt n wergaz-iw, ur tufiḍ acu a rebḥeɣ acku Ajendi yezweǧ, s tmeṭṭut-is, yezmer ad ikellex fell-i. I wumi a nɣeɣ Aɛmer, netta ur iyi-yettaɣ ara !... tebda tmeṭṭut a tettfaq s anda i yebɣa ad yaweḍ Ujendi. Awi-d kan imi mazal d allaɣ n wemdan i tesɛa mačči d win n tẓiwci !